ওমর সইদ শেখের গল্প ‘ওমের্তা’। ওমরের নামের সঙ্গেই ‘ওমের্তা’কে মিলিয়েছেন হনসল মেটা। কিন্তু গল্পটাকে এক জন সন্ত্রাসবাদীর বাস্তব জীবনটার সঙ্গে মেলাতে পারেননি! এ দিকে বায়োপিক। তাই লন্ডন স্কুল অফ ইকনমিক্স থেকে হঠাৎ প়ড়াশোনা ছেড়ে জেহাদে নাম লেখায় ছবির ওমর, কিন্তু তার কোনও পোক্ত কারণ দেখানো হয় না। তখনকার যুগোস্লাভিয়ায় ১৯৯০-এর গৃহযুদ্ধে বসনিয়ার মুসলিমদের উপর ঘটে চলা অত্যাচার, নিপীড়ন, হত্যার ছবি দেখেই নাকি সে সিদ্ধান্ত নিয়ে ফেলে জেহাদের। আবার পরের দৃশ্যেই তার ভিতরকার সেই যুদ্ধটা দিক বদলে নেয় কাশ্মীরে! ‘আজাদ কাশ্মীর’-এর স্বপ্নে বুঁদ হয়ে। এ রকম হঠকারী চিত্রনাট্য ইদানীং কালে বেশ কম দেখা গিয়েছে!